b"\n_START_ARTICLE_\nCastellers de Ribes\n_START_SECTION_\nHist\xc3\xb2ria\n_START_PARAGRAPH_\nLa primera actuaci\xc3\xb3 se celebr\xc3\xa0 el 26 d'abril de 1981. El nivell de la colla va ser de castells de sis habitualment, per\xc3\xb2 assol\xc3\xad en diverses actuacions el 3 de 7 i el 4 de 7, intentant per la diada de Sant Pere del 1983 el 5 de 7. El 27 de juny de 1982, a la diada de Festa Major de Sant Pere, van assolir la millor actuaci\xc3\xb3 de la hist\xc3\xb2ria de la colla, amb el 3 de 7, el 4 de 7 i el 2 de 6 descarregat i el pilar de 5 carregat._NEWLINE_La dissoluci\xc3\xb3 de la colla es va produir el 3 de maig de 1985, en el context d'una crisi dels castells a tota la comarca del Garraf, saturada, probablement, per la pres\xc3\xa8ncia de cinc colles. A part dels Castellers de Ribes, entre els anys 1983 i 1987, tamb\xc3\xa9 van desapar\xc3\xa8ixer els Castellers de Vilanova - Colla de Mar, la Colla Jove dels Castellers de Vilanova i els Castellers de Sitges. Nom\xc3\xa9s els Bordegassos de Vilanova van sobreviure al mal moment dels castells a la comarca, tot i que amb moltes dificultats."